Document ID: 31986D0404

Komisijas Lēmums
(1986. gada 29. jūlijs),
ar ko nosaka paraugu un sīkas ziņas, kuras jānorāda tīršķirnes vaislas liellopu ģenealoģijas sertifikātā
(86/404/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1977. gada 25. jūlija Direktīvu 77/504/EEK par tīršķirnes vaislas liellopiem [1], kurā jaunākie grozījumi izdarīti ar Regulu (EEK) Nr. 3768/85 [2], un jo īpaši tās 5. pantu un 6. panta 1. punkta piekto ievilkumu,
tā kā saskaņā ar Direktīvas 77/504/EEK 5. pantu, Komisija saskaņā ar šīs direktīvas 8. pantā izstrādāto kārtību sastāda sertifikāta paraugu tīršķirnes vaislas liellopiem, kad tos ieved Kopienas iekšējā tirdzniecībā;
tā kā saskaņā ar iepriekšminētās direktīvas 6. panta 1. punkta piekto ievilkumu, Komisija saskaņā ar šīs direktīvas 8. pantā izstrādāto kārtību nosaka sīkas ziņas, kas jāparāda tīršķirnes vaislas liellopu ģenealoģijas sertifikātā, kad tos ieved Kopienas iekšējā tirdzniecībā;
tā kā var iztikt bez sertifikāta, ja šajā lēmumā minētās sīkās ziņas par tīršķirnes vaislas liellopiem, kad tos ieved Kopienas iekšējā tirdzniecībā, jau norādītas pavaddokumentos;
tā kā šajā lēmumā paredzētie pasākumi ir saskaņā ar Zootehnikas pastāvīgās komitejas viedokli,
IR PIEŅĒMUSI ŠO LĒMUMU.
1. pants
1. Tīršķirnes vaislas liellopu ģenealoģijas sertifikātā jānorāda šādas sīkas ziņas:
- izdevējiestāde,
- ciltsgrāmatas nosaukums,
- ciltsgrāmatas ieraksta numurs,
- izdošanas datums,
- identificēšanas sistēma,
- identificēšana,
- dzimšanas datums,
- šķirne,
- dzimums,
- selekcionāra vārds un adrese,
- īpašnieka vārds un adrese,
- ģenealoģija:
+++++ TIFF +++++
2. Snieguma testu rezultāti un dzīvnieka paša, kā arī tā vecāku un vecvecāku cilmes ģenētiskās vērtības novērtēšanas rezultāti skaidri jānosaka un jāiekļauj pavaddokumentos vai sertifikātā.
2. pants
Sīkās ziņas, ko paredz 1. pants, var sniegt:
1) ģenealoģijas sertifikāta veidā, kas atbilst paraugam pielikumā;
2) tīršķirnes vaislas dzīvnieku pavaddokumentos. Šajā gadījumā eksportējošās dalībvalsts kompetentajām iestādēm jāapliecina, ka 1. pantā uzskaitītās ziņas ir ietvertas šajos dokumentos, ar šādu formulējumu:
"Apakšā parakstījies apliecina, ka šie dokumenti ietver sīkās ziņas, kas minētas Komisijas Lēmuma 86/404/EEK 1. pantā.".
3. pants
Šis lēmums ir adresēts dalībvalstīm.
Briselē, 1986. gada 29. jūlijā

Labels: 3
16
6